Document ID: 32009D0714

KOMISJONI OTSUS,
21. september 2009,
Euroopa finantsaruandluse nõuanderühma järelevalvenõukogu avaliku poliitika valdkonna kahe liikmekandidaadi esitamise kohta
(2009/714/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut
ning arvestades järgmist:
(1)
Euroopa Parlamendi ja nõukogu 19. juuli 2002. aasta määruse (EÜ) nr 1606/2002 (rahvusvaheliste raamatupidamisstandardite kohaldamise kohta) (1) kohaselt peaks komisjonile rahvusvaheliste raamatupidamisstandardite hindamisel toetust ja erialast nõu andma raamatupidamise tehniline komitee. Raamatupidamise tehnilise komitee rolli täidab Euroopa finantsaruandluse nõuanderühm (EFRAG).
(2)
EFRAGi asutasid 2001. aastal Euroopa organisatsioonid, mis esindavad finantsaruandluse valdkonnas tegutsevaid emitente, investoreid ja raamatupidamisvaldkonna spetsialiste.
(3)
Pärast EFRAGi juhtimisstruktuuri reformimist kuulub EFRAGi järelevalvenõukogusse neli avaliku poliitika valdkonna liiget, kes on selleks eraldi välja valitud, lähtuvalt nende kogemustest avaliku poliitika kujundamisel kas liikmesriigi või Euroopa tasandil. Vastavalt alates 11. juunist 2009 kehtiva EFRAGi põhikirja 1. liite punktile 3.2 esitab kõnealuste avaliku poliitika valdkonna liikmete kandidaadid komisjon. EFRAGi järelevalvenõukogu liikmed nimetab ametisse EFRAGi üldkogu.
(4)
Pärast avaliku konkursikutse (2) avaldamist on komisjon valinud välja kandidaadid, kelle ta esitab EFRAGi järelevalvenõukogu avaliku poliitika valdkonna liikmeks.
(5)
Komisjoni 13. juuli 2009. aasta otsusega 2009/549/EÜ (Euroopa finantsaruandluse nõuanderühma järelevalvenõukogu avaliku poliitika valdkonna liikme kandidaadi esitamise kohta) (3) on esitatud üks kandidaat,
ON TEINUD JÄRGMISE OTSUSE:
Ainus artikkel
Komisjon esitab EFRAG järelevalvenõukogu avaliku poliitika valdkonna liikmete kohtadele kahe liikme kandidatuuri, nende nimed on loetletud lisas.
Brüssel, 21. september 2009

Labels: 4
2
10
12
15